**Návrh**

**ZÁKON**

z ... 2016,

**ktorým sa mení a dopĺňa zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov v znení neskorších predpisov a o doplnení zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov v znení zákona č. 414/2012 Z. z. a zákona č. 39/2013 Z. z. sa mení a dopĺňa takto:

1. V § 2 písm. n) sa za slovo „akumulovať“ vkladajú slová „a úplne a trvalo izolovať“.

1. § 3 sa dopĺňa odsekom 7, ktorý znie:

„(7) Ukladanie oxidu uhličitého nie je dovolené v úložisku, ktorého úložný komplex presahuje územie členských štátov Európskej únie (ďalej len „členský štát“), ich výhradných hospodárskych zón a ich kontinentálne šelfy.“.

1. V § 4 ods. 1 písm. b) sa slová „úložiska a úložného komplexu“ nahrádzajú slovami „úložiska, úložného komplexu a okolitej oblasti“.
2. V § 4 ods. 2 písmeno f) znie:

„f) záverečné stanovisko z posudzovania vplyvov navrhovanej činnosti alebo jej zmeny podľa osobitného predpisu,3) alebo rozhodnutie vydané v zisťovacom konaní podľa osobitného predpisu,3a)“.

Poznámky pod čiarou k odkazom 3) a 3a) znejú:

„3) § 37 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

3a) § 29 ods. 11 zákona č. 24/2006 Z. z.“.

1. § 6 sa dopĺňa odsekom 5, ktorý znie:

„(5) Od začatia konania o vydaní povolenia na ukladanie až do jeho právoplatného ukončenia nesmie byť v úložnom komplexe určené nové prieskumné územie pre vybrané geologické práce podľa osobitného predpisu.8a)“.

Poznámka pod čiarou k odkazu 8a) znie:

„8a)§ 21 zákona č. 569/2007 Z. z. v znení neskorších predpisov.“.

1. V § 8 ods. 6 sa na konci pripája táto veta:

„Vydaniu takéhoto povolenia predchádza konanie podľa osobitného predpisu.8b)“.

Poznámka pod čiarou k odkazu 8b) znie:

„8b) § 29 a 37 zákona č. 24/2006 Z. z. v znení neskorších predpisov.“.

1. V § 10 odsek 1 znie:

„(1) Prevádzkovateľ je povinný vykonávať monitorovanie vtláčacích zariadení, úložného komplexu, a tam, kde je to možné, aj mraku oxidu uhličitého, a ak je to vhodné, aj okolitého prostredia na účely

a) porovnania skutočného a modelového správania oxidu uhličitého a formačnej vody v úložisku,

b) zisťovania významných nedostatkov,

c) zisťovania migrácie oxidu uhličitého,

d) zisťovania úniku oxidu uhličitého,

e) zisťovania významných nepriaznivých účinkov na životné prostredie a jeho zložky,[13)](https://www.slov-lex.sk/pravne-predpisy/SK/ZZ/2011/258/20130315#poznamky.poznamka-13) vrátane pitnej vody, obyvateľov a používateľov okolitej biosféry,

f) posudzovania účinnosti nápravných opatrení a dodatočných nápravných opatrení prijatých podľa § 13,

g) aktualizácie posudzovania bezpečnosti a neporušenosti úložného komplexu z krátkodobého a dlhodobého hľadiska vrátane posúdenia, či uložený oxid uhličitý bude úplne a trvalo izolovaný.“.

Poznámka pod čiarou k odkazu 13) znie:

„13) [§ 2 zákona č. 17/1992 Zb.](https://www.slov-lex.sk/pravne-predpisy/SK/ZZ/1992/17/#paragraf-2)“.

1. V § 10 ods. 3 písmeno a) znie:

„a) zmeny posúdeného rizika úniku a rizika pre životné prostredie a zdravie ľudí,“.

1. V § 10 ods. 3 písmeno c) znie:

„c) zlepšenia najlepšie dostupných techník.14)“.

1. V § 11 odsek 1 znie:

„(1) Prevádzkovateľ je povinný zaslať obvodnému banskému úradu každoročne v lehote do 31. januára správu o vykonanej činnosti za predchádzajúci kalendárny rok, ktorá obsahuje

a) výsledky monitorovania vrátane informácií o použitej monitorovacej technike,

b) množstvo, zloženie a vlastnosti vtláčaných a uložených prúdov oxidu uhličitého,

c) doklad o zložení finančného zabezpečenia upraveného podľa § 16 ods. 5 a finančnej úhrade podľa § 17 ods. 1,

d) informácie dôležité na posúdenie plnenia podmienok povolenia na ukladanie a rozširovanie poznatkov o pôsobení oxidu uhličitého v úložisku.“.

1. V § 12 ods. 2 sa bodka nahrádza čiarkou a pripájajú tieto slová: „ktoré vedie prevádzkovateľ.“.
2. V § 12 ods. 3 sa vypúšťajú slová „so zameraním sa na opatrenia minimalizácie účinkov ukladania na verejné zdravie a na životné prostredie“ a na konci sa pripája táto veta: „Pri predbežných prehliadkach sa preveria príslušné vtláčacie a monitorovacie zariadenia a škála súvisiacich účinkov úložného komplexu na verejné zdravie a na životné prostredie.“.
3. V § 13 ods. 5 a 6 sa slovo „dodatočné“ nahrádza slovom „potrebné“.
4. V § 13 ods. 7 sa slovo „dodatočných“ nahrádza slovom „potrebných“.
5. V § 14 ods. 3 sa slovo „zavretí“ nahrádza slovom „uzavretí“.
6. V § 14 ods. 4 písm. c) sa slovo „poznatky“ nahrádza slovom „postupy“.
7. V § 15 ods. 3 písmeno a) znie:

„a) súlad skutočného správania vtláčaného oxidu uhličitého s modelovým správaním,“.

1. V § 15 ods. 3 písmeno c) znie:

„c) vývojový trend úložiska k dlhodobej stabilite.“.

1. V § 15 ods. 3 sa vypúšťa písmeno d).
2. V § 15 ods. 4 sa slová „písm. d)“ nahrádzajú slovami „písm. e) vrátane všetkých aktualizovaných požiadaviek na zapečatenie úložiska a odstránenie vtláčacích zariadení“.
3. V § 17 ods. 13 sa na konci pripájajú tieto slová „a parametre týkajúce sa histórie ukladania oxidu uhličitého významné z hľadiska určenia povinností po ukončení prechodu povinností.“.
4. V § 18 ods. 4 písmená a) až c) znejú:

„a) kapacitu úložiska, ktorá je k dispozícii alebo sa môže v primeranej miere sprístupniť na územiach podľa § 3,

b) kapacitu prepravnej siete, ktorá je alebo môže byť k dispozícii,

c) potrebu odmietnuť prístup, ak existuje nezlučiteľnosť neprekonateľných technických špecifikácií,“.

1. V § 18 ods. 7 sa slová „môže nariadiť“ nahrádzajú slovom „nariadi“.
2. V § 18 ods. 7 písm. b) sa na konci pripájajú tieto slová: „za predpokladu, že to nepriaznivo neovplyvní environmentálnu bezpečnosť prepravy a ukladania.“.
3. V § 18 ods. 8 sa vypúšťajú slová „Európskej únie (ďalej len „členský štát“)“.
4. V § 19 ods. 2 písm. c) sa za slová „uzavretých úložísk“ vkladajú slová „a okolitých úložných komplexov“.
5. V § 19 ods. 2 sa za písmeno e) vkladajú nové písmená f) a g, ktoré znejú:

„f) charakteristík úložísk a úložných komplexov a posúdení úplnej a trvalej izolácie oxidu uhličitého podľa § 3 ods. 2 a prílohy č. 1,

g) dostupných informácií potrebných pre posúdenie úplnej a trvalej izolácie uloženého oxidu uhličitého,“.

Doterajšie písmená f) až k) sa označujú ako písmená h) až m).

1. V § 19 ods. 3 sa za slová „verejnej správy“ vkladajú slová „pri plánovacích postupoch a“.
2. V názve prílohy č. 1 sa za slová „úložného komplexu“ pripájajú slová „a okolitej oblasti“.
3. V úvodnej vete prílohy č. 1 a v poslednej vete prílohy č. 1 sa za slová „úložného komplexu“ vkladajú slová „a okolitej oblasti“.
4. V úvodnej vete prílohy č. 1 druhý bod sa za slovo „model“ vkladajú slová „alebo modely“ a za slová „úložného komplexu“ sa vkladá čiarka a slová „nadložia a hydraulicky prepojených oblastí a kvapalín“.
5. V prílohe č. 1 v bode 2.3 sa slová „širšieho okolia“ nahrádzajú slovami „okolitých jednotiek“.

**Čl. II**

Zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 484/2013 Z. z., zákona č. 58/2014 Z. z., zákona č. 79/2015 Z. z. a zákona č. 262/2015 Z. z. sa dopĺňa takto:

V § 21 sa odsek 2 dopĺňa písmenom p), ktoré znie:

„p) v prípade splnenia podmienok podľa § 7 ods. 1 písm. j) určí opatrenia na vyčlenenie vhodného priestoru na umiestnenie zariadení na zachytávanie a vtláčanie oxidu uhličitého a určí, či boli tieto podmienky splnené na základe posúdenia uvedeného v § 7 ods. 1 písm. i) a iných dostupných informácií, ktoré sa týkajú najmä ochrany životného prostredia a zdravia ľudí.“.

**Čl. III**

Tento zákon nadobúda účinnosť dňom vyhlásenia.